Võtan end kokku ja jäädvustan tulevastele põlvedele  tänase ilma.  Ilm on kuum.  Juba mitu päeva näitab kraadiklaas 30-33 kraadi sooja. Öösiti on magamistoas 28 kraadi ja jahedamaks mingil kombel ei lähe. Allkorrusel saame lahtiste akendega ööseks ikka 21 kraadi kätte. Kahtlustan teise korruse akna taga olevaid puulehti sooja õhu kinnihoidmises ja tulemüüri kuumutamises. Päeviti hoian kardinaid ees, et hämarus jahutaks.  Eile-täna on õnneks jahutav tuul. Täna isegi kergelt pilvine. Ja sooja hetkel 29,3.  Õues on poistel pisikene bassein,  milles nad kümblevad. Õhtuti käime ujumas. Vesi nagu supp.